8. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΣΥΓΚΟΙΝΩΝΙΩΝ  ΚΑΙ ΔΗΜΟΣΙΟΝ ΕΡΓΩΝ Αριθ. 4885 της 11/24 Ιουλ. 1957 (ΦΕΚ  Β΄ 204) Περί κανονισμού των ζητημάτων συνεργασίας της Ταχυδρομικής Υπηρεσίας Στρατού μετά των Πολιτικών Ταχυδρομικών Υπηρεσιών. Έχοντες υπ' όψει: α)Τας διατάξεις της παρ. 3 του άρθρ. 1 του Α.Ν. 974/1949 «περί Ταχυδρομικής Υπηρεσίας Στρατού» και β)Σχετικήν εισηγητικήν έκθεσιν της Διευθύνσεως Ταχυδρομικής Υπηρεσίας Γ.Ε.Σ., αποφασίζομεν: 1)Άπασαι αι ισχύουσαι εκάστοτε δια την Πολιτικήν Ταχυδρομικήν Υπηρεσίαν διατάξεις Νόμων, Β.Δ/των και Διεθνών Ταχ. Συμβάσεων και Συμφωνιών, έχουσιν αντίστοιχον εφαρμογήν προκειμένου και περί των αντικειμένων αλληλογραφίας, επιταγών και δεμάτων των διαχειριζομένων υπό της Ταχυδρομικής Υπηρεσίας Στρατού, εφόσον δια διατάξεων ειδικών Νόμων δεν ορίζεται άλλως. 2)Οι ειδικοί Κανονισμοί εκτελέσεως της Ταχυδρομικής Υπηρεσίας Στρατού, εφόσον δια τούτων ρυθμίζονται και θέματα δυνάμενα να έχωσιν οιονδήποτε αντίκτυπον και επί του έργου της Πολιτικής Ταχυδρομικής Υπηρεσίας και των κατά Νόμον υποχρεώσεων αυτής έναντι των αποστολέων ή παραληπτών και των ξένων χωρών, εγκρίνονται δια κοινής αποφάσεως των Υπουργών Εθνικής Αμύνης και Συγκοινωνιών και Δημοσίων Έργων. Δια παν θέμα μη ειδικώς προβλεπόμενον υπό των Κανονισμών τούτων, έχουσιν εφαρμογήν αι αντίστοιχοι διατάξεις των Κανονισμών της Πολιτικής Ταχυδρομικής Υπηρεσίας. 3)Τα λεπτομερειακά ζητήματα τα αφορώντα την διεξαγωγήν της Τ.Υ.Σ. αναλόγως του είδους ενεργείας, ρυθμίζονται δια τεχνικών οδηγιών της Τ.Υ.Σ. ή διαταγών του Γ.Ε.Σ., πλην οσάκις τα ζητήματα ταύτα έχουσιν επίδρασιν επί του έργου της Πολιτικής Ταχυδρομικής Υπηρεσίας και των ευθυνών αυτής, οπότε αι σχετικαί διαταγαί εκδίδονται κατόπιν προηγουμένης συνεργασίας των αρμοδίων υπηρεσιών. Δι' ομοίας συνεργασίας ρυθμίζονται και άπαντα τα ζητήματα τα αφορώντα τας υπηρεσιακάς δοσοληψίας και σχέσεις των Στρατιωτικών Ταχυδρομείων μετά των Πολιτικών τοιούτων. Σελ. 1071 Ταχυδρομική Υπηρεσία Στρατού 36.Μ.ι.8 36.Μ.ι.8 Ταχυδρομική Υπηρεσία Στρατού 